Silent hypoxia
Silent hypoxia (tavs eller skjult iltmangel, hypoxi) er en medicinsk tilstand, hvor personens iltning af blodbanen – uden åbenlyse symptomer som fx åndenød – falder til niveauer, hvor kroppens indre organer kan tage alvorlig og endda permanent skade.

Denne tilstand er blevet observeret og bemærket tidligere, men under COVID-19-pandemien i april 2020 blev der fundet en række tilfælde rundt om i verden, hvor relativt milde COVID-patienter pludselig viste en hurtig forværring, hvor silent hypoxia forelå som anledning til intensiv pleje.

Diagnose 
Et værktøj, der bruges til at diagnosticere silent hypoxia, er en gangtest på seks minutter (en:'6MWT'), hvor personen går i et normalt tempo i seks minutter for at overvåge den fysiologiske respons.
Det har ved forsøg vist sig, at personer med COVID-19 efter udførelsen af en sådan gangtest var mere tilbøjelige til at udvikle træningsinduceret hypoxi uden at vise symptomer end personer uden COVID-19, der led af idiopatisk lungefibrose, ILF.

Tilstanden kan også påvises ved måling af puls og iltmætningsgrad i blodet (pulsoxymetri) uden for hospitalregi ('prehospital').

Noter og referencer 
Noter

Referencer

Eksterne henvisninger 
 The Infection That’s Silently Killing Coronavirus Patients. Af Richard Levitan, emergency doctor. – Fra Nytimes.com 20. april 2020
 "Silent Hypoxia in Patients with SARS CoV-2 Infection before Hospital Discharge". Artikel fra Regionh.dk
 "COVID19 kontroverser: PPE – probabilistisk fortalt, asymptomatisk spredning, sen intubation og opdaterede praktiske råd" fra Akutmedicineren.dk. af Peter Tagmose Thomsen, 9. april 2020 − "... men nogle kommer gående med svær silent hypoxemia ..."
 "Diskrepans mellem graden af åndenød og arteriel hypoksæmi ved COVID-19" fra Ugeskriftet.dk 22. august 2020, redigeret af Peter Lange − "... tilsyneladende paradoks, som nogle gange benævnes »happy hypoxemia« eller »silent hypoxemia«
 "Hypoksi eller hypoksemi?" fra Tidsskriftet.no :  "Ordene hypoksi og hypoksemi oppfattes av mange som synonymer, men beskriver ulike prosesser. Den populære frasen «blodgass viste hypoksi» bør unngås, da en arteriell blodgassanalyse ikke med sikkerhet kan avgjøre om en pasient er hypoksisk. Nedsatt partielt oksygentrykk (PaO₂) og/eller nedsatt oksygensaturasjon (SaO₂) i arterielt blod skal omtales som hypoksemi. ..."



Luftvejssygdomme
COVID-19